b'\n_START_ARTICLE_\nNepatogus kinas\n_START_PARAGRAPH_\nKino festivalis \xe2\x80\x9eNepatogus kinas\xe2\x80\x9c\xc2\xa0\xe2\x80\x93 nuo 2007\xc2\xa0m. Lietuvos \xc5\xbemogaus teisi\xc5\xb3 centro kasmet Lietuvoje organizuojamas tarptautinis dokumentini\xc5\xb3 film\xc5\xb3 festivalis. Filmuose gvildenamos temos\xc2\xa0\xe2\x80\x93 diskriminacija, tolerancija, korupcija, ekologija ir kitos globalios problemos bei socialiniai i\xc5\xa1\xc5\xa1\xc5\xabkiai. Festivalio metu rengiamos diskusijos pilietin\xc4\x97mis, socialin\xc4\x97mis temomis, susitikimai su \xc5\xbemogaus teisi\xc5\xb3 aktyvistais, ekspertais, film\xc5\xb3 herojais._NEWLINE_\xc4\xae\xc4\x97jimo kaina nefiksuota, festivalis apokestinamas aukojimo principu\xc2\xa0\xe2\x80\x93 taip, anot organizatori\xc5\xb3, skatinamas festivalio lankytoj\xc5\xb3 pilieti\xc5\xa1kumas. Id\xc4\x97j\xc4\x85 rengti \xc5\xbemogaus teisi\xc5\xb3 kino festival\xc4\xaf organizatorius paskatino Watch Docs, pana\xc5\xa1aus pob\xc5\xabd\xc5\xbeio festivalis Suvalkuose, Lenkijoje._NEWLINE_2014\xc2\xa0m. festivalis vyko 8 Lietuvos miestuose\xc2\xa0\xe2\x80\x93 Vilniuje, Kaune, Klaip\xc4\x97doje, \xc5\xa0iauliuose, Panev\xc4\x97\xc5\xbeyje, Marijampol\xc4\x97je, Alytuje ir Anyk\xc5\xa1\xc4\x8diuose.'